stanford-oval/wikipedia huggingface dataset:
Tupolev Tu-110
Historia

Ensimmäinen neuvostoliittolainen suihkumatkustajakone, Tupolev Tu-104, otettiin käyttöön 15. syyskuuta 1956. Andrei Tupolev halusi kehittää koneesta nelimoottorisen version pitkille matkoille ja vientimarkkinoille. Hän asetti Dmitri Markovin johtamaan projektia. Uuden koneen mallinimeksi tuli Tu-110. Sen suunnittelu alkoi kesäkuussa 1955, ja Neuvostoliiton ministerineuvosto hyväksyi sen tuotannon aloittamisen 12. elokuuta 1956 julkaistulla direktiivillä 1511-846.
Konetyypin voimanlähteeksi valittiin ensin Ljulka AL-5, jonka korvasi myöhemmin Ljulka AL-7P. Ajatuksena oli käyttää kahden tehokkaan moottorin sijasta neljää pienempitehoista, jotta koneen luotettavuus olisi parempi. Se oli tarpeellinen ominaisuus vientimarkkinoilla, sillä kaikissa ensimmäisissä länsimaisissa suihkukoneissa oli neljä moottoria. Muita muutoksia Tu-104:ään verrattuna olivat rungon pidennys 1,2 metrillä, uudelleen suunniteltu siipi, suuremmat laskusiivekkeet sekä koneen sisäiset muutokset, joiden ansiosta matkustamoon mahtui rinnan viisi istuinta, yksi enemmän kuin Tu-104:ssä. Näiden muutosten ansiosta Tu-110 pystyi kuljettamaan jopa 100 matkustajaa, ensimmäiset Tu-104:t taas vain 50.
Koneen prototyyppi teki ensilentonsa 11. maaliskuuta 1957. Jo silloin tiedettiin, ettei konetyyppiä tultaisi ottamaan käyttöön. Tu-104:n käyttöönotto oli vaatinut suuria investointeja lentoasemiin ja suunnistuslaitteistoihin, eikä uutta tyyppiä haluttu käyttöön niin pian sen jälkeen. Tilauksia ulkomailta ei ollut tullut, ja kun Tu-104:n moottorien luotettavuus parani ja sen matkustajakapasiteetti kasvoi myöhemmissä versioissa sataan, ei uutta konetyyppiä tarvittu. Koelento-ohjelman jälkeen prototyyppi ja kolme muuta valmistettua konetta toimitettiin Kiovan siviili-ilmailutekniikan instituutille, joka käytti niitä lentävinä koealustoina esimerkiksi avioniikan, ohjusjärjestelmien ja ohjausjärjestelmien testaamiseen. Niitä käytettiin myös Tupolev Tu-124:ää varten kehitettävien Solovjov D-20P -puhallinturbiinien koeohjelmassa. Koneista yksi pysyi käytössä 1980-luvulle saakka. Kaikki neljä on sittemmin romutettu.
Versiot

Lähde:
Tekniset tiedot

Lähde: Mitä Missä Milloin 1960, Airliner World
Yleiset ominaisuudet
Miehistö: 5
Matkustajat: 78–100
Pituus: &&&&&&&&&&&&&038.030000038,3 m
Kärkiväli: &&&&&&&&&&&&&037.050000037,5 m
Tyhjäpaino: &&&&&&&&&&044250.&&&&0044 250 kg
Suurin lentoonlähtöpaino: &&&&&&&&&&084000.&&&&0084 000 kg
Voimalaite: &&&&&&&&&&&&&&04.&&&&004 × Ljulka AL-7P -suihkuturbiini; &&&&&&&&&&&&&058.080000058,8 kN (6 000 kp) per moottori
Suoritusarvot
Suurin nopeus: &&&&&&&&&&&&0990.&&&&00990 km/h
Matkalentonopeus: &&&&&&&&&&&&0890.&&&&00890 km/h
Lentomatka: &&&&&&&&&&&03450.&&&&003 450 km
Lakikorkeus: &&&&&&&&&&012000.&&&&0012 000 m
Aiheesta muualla

Kuvia tai muita tiedostoja aiheesta Tupolev Tu-110 Wikimedia Commonsissa
Tupolev Tu-110 Aviastar-sivustolla (englanniksi)
Tupolev Tu-110 saksalaisella Fliegerweb-sivustolla (saksaksi)
Tupolev Tu-110 tšekkiläisellä Forum Valka -sivustolla (tšekiksi)
Bad Habits

| ”Bad Habits” Ed Sheeran |
| --- | --- | --- |

Singlen tiedot
 Albumilta: =
 Julkaistu: 25. kesäkuuta 2021
 Formaatti: CD digitaalinen
 Tekijä(t):  Ed Sheeran  Fred Gibson  Johnny McDaid 
 Tuottaja(t):  Ed Sheeran  Fred Gibson  Johnny McDaid 
 Tyylilaji: tanssipop EDM
 Kesto: 03.51
 Levy-yhtiö: Asylum
Muut kannet
 Singlen alkuperäinen kansikuva
Listasijoitukset
   Britannian singlelista: 1.   Suomen virallinen singlelista: 1.   Billboard Hot 100: 2. 
Ed Sheeranin muut singlet
| ”Afterglow” 2020 | ”Bad Habits” 2021 | ”Shivers” 2021 |
Bad Habits on englantilaislaulaja-lauluntekijä Ed Sheeranin kappale ja ensimmäinen single hänen viidenneltä studioalbumiltaan =. Single julkaistiin 25. kesäkuuta 2021. Kappaleen ovat kirjoittaneet ja tuottaneet Sheeran, Fred Gibson ja Johnny McDaid. Sen musiikkivideon on ohjannut Dave Meyers.
Kappale on tyyliltään elektronista tanssimusiikkia ja tanssipoppia, vaikka Sheeran on parhaiten tunnettu akustisista balladeistaan. Hän on kertonut kirjoittaneensa kappaleen tammikuussa 2021 albumin alkaessa valmistua haluttuaan luoda vielä jotain täysin erilaista ja muista albumin kappaleista poikkeavaa.
”Bad Habits” nousi listaykköseksi useiden maiden, muun muassa Britannian, Saksan ja Suomen singlelistoilla. Yhdysvalloissa single saavutti parhaimmillaan toisen sijan.
Listasijoitukset

| Lista | Sijoitus | Lähde |
| --- | --- | --- |
|  Dutch Single Top 100 | 2. |  |
|  ARIA Singles Chart | 1. |  |
|  Irlannin singlelista | 1. |  |
|  Britannian singlelista | 1. |  |
|  Italian singlelista | 6. |  |
|  Canadian Hot 100 | 1. |  |
|  VG-lista | 1. |  |
|  Ranskan singlelista | 4. |  |
|  Sverigetopplistan | 2. |  |
|  Saksan singlelista | 1. |  |
|  Suomen virallinen singlelista | 1. |  |
|  Singles Top 100 | 1. |  |
|  Hitlisten | 1. |  |
|  Billboard Hot 100 | 2. |  |
Aiheesta muualla

Kappaleen virallinen musiikkivideo YouTubessa
Ur (kunta)

| Ur |
| --- | --- |
 Urin rautatieasema.
 Ur
 Koordinaatit: 42°27′46″N, 1°56′18″E 
Valtio:  Ranska
Région:  Languedoc-Roussillon
Departementti:  Pyrénées-Orientales
Arrondissementti:  Prades
Kantoni:  Saillagouse
Hallinto:  
 – Asutustyyppi:  Kunta
 – Pormestari:  Christian Ginestet
Pinta-ala:  
 – Kokonaispinta-ala:  6,8 km²
Korkeus:  1 155 m–1 540 m
Väkiluku (2007):  332
 – Väestötiheys:  48,9 as./km²
Aikavyöhyke:  UTC+1
 – Kesäaika:  UTC+2
Postinumero:  66760
 
 www.ville-ur.fr 
Infobox OKVirheellinen NIMI-arvo: 
Ur
Ur on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Saillagousen kantoniin. Kunnassa oli 332 asukasta vuoden 2007 väestönlaskennassa ja väestötiheys oli 48,9 as./km². Urin pinta-ala on 6,8 neliökilometriä.
Urin naapurikunnat ovat Dorres ja Angoustrine-Villeneuve-des-Escaldes pohjoisessa, Espanjan eksklaavi Llívia idässä, Bourg-Madame etelässä, Espanjalle kuuluva Puigcerdà lounaassa ja Enveitg lännessä. Urista on matkaa Enveitgiin 1,8 kilometriä, Dorresiin 2,6 km, Angoustrine-Villeneuve-des-Escaldesiin 3,1 km, Bourg-Madameen 3,4 km, Latour-de-Caroliin 3,9 km, Estavariin 5,2 km ja Palau-de-Cerdagneen 5,9 km.
Väkiluvun kehitys

| Vuosi | Väkiluku | Vuosi | Väkiluku |
| --- | --- | --- | --- |
| 1968 | 256 | 1990 | 269 |
| 1975 | 272 | 1999 | 309 |
| 1982 | 260 | 2007 | 332 |
Lähde:
Aiheesta muualla

Kuvia tai muita tiedostoja aiheesta Ur (kunta) Wikimedia Commonsissa
Urin kunnan kotisivut (ranskaksi)
Ur INSEEn sivuilla (ranskaksi)
Ur Lion1906:n sivuilla (Arkistoitu – Internet Archive) (ranskaksi)
Tän tahtiin

| Tän tahtiin Fintelligens |
| --- | --- | --- |

Studioalbumin tiedot
 Julkaistu: 12. marraskuuta 2001
 Formaatti: CD
 Tuottaja(t): Elastinen, Tommy Tee, Saska, Collén & Webb
 Tyylilaji: rap
 Levy-yhtiö: Sony Music Entertainment
Fintelligensin muut julkaisut
| Renesanssi 2000 | Tän tahtiin 2001 | Kokemusten summa 2002 |
Tän tahtiin on rap-yhtye Fintelligensin toinen studioalbumi vuodelta 2001. Albumilta julkaistiin singlet "Pää pystyyn", "Heruuks?" ja "Kaks jannuu". Kultalevy myönnettiin vuonna 2003. Albumia on myyty yhteensä yli 15 000 kappaletta.
Kappaleet

Nyt on (3:42)
Kaks jannuu (4:16)
Mitä tapahtuu (mukana Jussi Valuutta) (4:14)
Jos mahdollista (3:18)
Tän tahtiin (mukana Jussi Valuutta) (4:09)
Millast tää on (4:01)
Pää pystyyn (3:19)
Ei koskaan (mukana Trilogia) (4:29)
Heruuks? (3:03)
Mistä sä diggaat (mukana Ääretön) (4:12)
Kuka pelkää kuolemaa (mukana Tasapaino) (4:07)
7 Veljestä III (mukana Kapasiteettiyksikkö, Jussi Valuutta & Avain) (5:14)
Mist tuulee (mukana PeeWee)
Todellaki (mukana Clemens & Tjes Boogie) (piilokappale)
Biitit

Elastinen: 1, 4, 5, 6, 7, 8, 9, 11, 12, 14
Tommy Tee: 2
Saska: 3
Collén & Webb: 10
Elastinen & Saska: 13
Aiheesta muualla

Meteli.net (Arkistoitu – Internet Archive)
Radio Rock Store[vanhentunut linkki]
Avalanche

Avalanche on vierasperäinen sana, joka tarkoittaa lumivyöryä. Sanaa käytetään kuvaamaan myös muita lumivyörymäisiä itseään vahvistavia ilmiöitä.
Asioita ja ilmiöitä, joiden nimessä esiintyy avalanche:
Fysikaaliset ilmiöt ja laitteet

Avalanche-diodi, elektroniikan komponentti
avalanche eli kaasumonistus, kumulatiivinen elektronivyöry kaasutäytteisissä säteilynilmaisimissa
Doktor Avalanche, rumpukone
Musiikki

Avalanche, norjalainen musiikkiyhtye 1980-luvulta
Avalanch, espanjalainen metalliyhtye
The Avalanches, australialainen elektronisen musiikin yhtye
Avalanche, Mountain-yhtyeen studioalbumi vuodelta 1974
Avalanche, Leonard Cohenin kappale
Avalanche, muusikko Thea Gilmoren albumi vuodelta 2003
The Avalanche, muusikko Sufjan Stevensin albumi vuodelta 2006
Avalanche, Temple Ballsin albumi vuodelta 2023
Videopelit

Avalanche, Atarin videopeli vuodelta 1978
Avalanche Studios, ruotsalainen pelitalo
Avalanche Software, yhdysvaltainen pelitalo
Kulttuuri

Avalanche, superroisto Marvel -kustantamon sarjakuvissa
Lumivyöry (Avalanche), vuoden 1978 elokuva
Urheilu

Colorado Avalanche, yhdysvaltalainen jääkiekkoseura.
Tavaramerkkejä

Chevrolet Avalanche, automalli
Sotahistoria

Operaatio Avalanche, liittoutuneiden maihinnousu Salernoon, Italiaan syyskuussa 1943
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avalanche”, voi hakea sivunnimihaulla, laajalla sivunnimihaulla tai tekstihaulla.
Ura Qe Lidh Motet

| Ura Qe Lidh Motet>  The Bridge That Links Time Ensemble Tirana |
| --- | --- | --- |

Studioalbumin tiedot
 Studio : Tirana House Studio, Albania
 Julkaistu: 10. maaliskuuta 2014
 Tuottaja(t): Dirk Seymus
 Kesto: 65.03
 Levy-yhtiö: Fréa Records
Ensemble Tiranan muut julkaisut
| Xhevhir 1999 | Ura Qe Lidh Motet. The Bridge That Links Time 2014 |   |
Ura Qe Lidh Motet. The Bridge That Links Time on Ensemble Tiranan Vuonna 2014 julkaistu albumi.
Kappaleet

Ditet E Beharit - Spring Days	(2:39)
Hanko! (5:23)
Na Leu Dielli - The Sun Rises	(3:36)
Mora Mugen Per Janina - Travelling To Janina (4:13)
C'me Grise Shpirtin - You Drive Me Crazy (2:41)
Ti Me Je Si Nje Gonxhe - You Are Like A Flower Bud (3:13)
Kenga E Ago Ymerit - Song For Ago Ymer (5:07)
Kendon Bylbyli - The Nightingale Song	(2:35)
Ju Pampore Qe Shkoni - O Ye Boats That Go Away (4:19)
Vajta Diku, Vajta - I'm So Happy With Her (3:57)
Ti Je Vete Pranvera - You Are The Spring Yourself (2:53)
Mbece More Shoke, Mbece - A Tragic End In The War (3:51)
Moj Bukuri Magjike - O Magical Beauty	(4:37)
Potpourri Korcare - Potpourri Of Korca (4:13)
Te Shikoj Mbrapa Malit - I See You (3:55)
Tundu Bejke E Bardhe - White Lamb Of Lithe Body (2:40)
Ku Vate Motu - What A Beautiful Past (3:26)
Dallget E Detit - The Seawaves (3:16)
Aiheesta muualla

Ura Qe Lidh Motet. The Bridge That Links Time Discogs-sivustolla
Bannerimainonta

Bannerimainonta on verkkomainontaa Internetin WWW-sivuilla. Mainospaikat verkossa ovat yleensä suorakaiteen muotoisia, mistä nimi "banner" (suom. viiri). Mainos on joko staattinen kuva, animoitu kuva tai jollain ohjelmointityökalulla (Java, Flash) tehty animoitu tai interaktiivinen esitys. Mainoksen tarkoituksena on joko kertoa viesti jo itse bannerissa tai saada käyttäjä napsauttamaan mainosbanneria, jolloin selain avaa mainostajan sivun. Mainoksen näyttäjä saa korvauksen joko mainoksen näyttökertojen, näyttöpäivien, klikkausten tai onnistuneiden transaktioiden perusteella.
Mainoskoot

Mainoskokoja on useita. Mainonnassa suositellaan käytettävän Interactive Advertising Bureaun (IAB) standardikokoja:
Aiheesta muualla

Wikimedia Commonsissa on kuvia tai muita tiedostoja aiheesta .
Esimerkkejä eri kokoisista mainosbannereista (Arkistoitu – Internet Archive) (englanniksi)
IAB standardikoot. Huomaa: Tämä kuva on pienennetty. Katso todellinen koko tästä.
Benidorm

| Benidorm |
| --- | --- |

 lippu:  vaakuna
 Benidorm
 Koordinaatit: 38°32′03″N, 0°07′53″W 
Valtio:  Espanja
Itsehallintoalue:  Valencia
Maakunta:  Alicante
Pinta-ala:  
 – Kokonaispinta-ala:  38,51 km²
Korkeus:  15 m
Väkiluku (1.1.2016):  66 642
 – Väestötiheys:  1 730 as./km²
Aikavyöhyke:  UTC+1
 – Kesäaika:  UTC+2
Postinumero:  03501-03503
 
 www.benidorm.es 
Infobox OKVirheellinen NIMI-arvo: 
Benidorm on kaupunki Espanjassa Valencian itsehallintoalueella, Alicanten maakunnassa. Vuonna 2016 kaupungissa asui 66 642 asukasta.  Benidorm on yksi Välimeren suosituimmista matkailukohteista ja kesällä kaupungin väkiluku kymmenkertaistuu.[lähde? ] Kaupungin alueella sijaitsevat muun muassa Terra Mitica -huvipuisto ja Aqualandia-vesipuisto. Benidormissa vallitsee subtrooppinen välimerenilmasto ja vuoden keskilämpötila on 18 astetta.
Benidormin lukuisat pilvenpiirtäjät muodostavat kaupungille eurooppalaisittain epätyypillisen siluetin. Kaupungissa sijaitseva 50-kerroksinen Gran Hotel Bali on Euroopan korkein hotelli.[lähde? ]
Aiheesta muualla

Kuvia tai muita tiedostoja aiheesta Benidorm Wikimedia Commonsissa
Tšekin presidentinvaali 2023

Tšekin vuoden 2023 presidentinvaalit pidettiin 13.–14. tammikuuta ensimmäisen kierroksen ja 27.–28. tammikuuta toisen kierroksen osalta. Vaalit voitti itsenäinen ehdokas ja entinen kenraali Petr Pavel.
Tausta

Istuva presidentti Miloš Zeman ei voi asettua ehdolle toimittuaan presidenttinä jo kaksi kautta.
Tšekin perustuslain mukaan presidentin tulee olla vaalikelpoinen senaatin vaaleissa (väh. 40-vuotias Tšekin kansalainen), joka on saanut vaaleissa vähintään puolet äänistä. Tarvittaessa järjestetään toinen kierros, jonne karsiutuvat kaksi ehdokasta, jotka saivat ensimmäisellä kierroksella eniten ääniä. Sama henkilö voi toimia presidenttinä kaksi peräkkäistä kautta.
Ehdokasasettelu ja äänioikeus

Lain mukaan ehdokkaaksi pyrkivän henkilön tulee kerätä riittävä tuki: joko 50 000 kansalaisen, 20 edustajainhuoneen jäsenen tai 10 senaattorin allekirjoitus.
Ehdokkaiksi rekisteröitiin onnistuneesti kahdeksan ehdokasta:
| Kuva | Ehdokas | Puolue | Ehdokkuuden takaajat | Lähde |
| --- | --- | --- | --- | --- |
|  | Andrej Babiš | ANO 2011 | 56 edustajainhuoneen jäsentä |  |
|  | Jaroslav Bašta | SPD | 20 edustajainhuoneen jäsentä |  |
|  | Karel Diviš | sit. | 50 007 kansalaista |  |
|  | Pavel Fischer | sit. | 32 senaattoria |  |
|  | Marek Hilšer | sit. | 14 senaattoria |  |
|  | Danuše Nerudová | sit. | 82 628 kansalaista |  |
|  | Petr Pavel | sit. | 81 000 kansalaista |  |
|  | Tomáš Zima | sit. | 13 senaattoria |  |
Tulokset ja jälkipyykki

| Ehdokas | I kierros> Äänet | I kierros> Osuus äänistä (%) | II kierros> Äänet | II kierros> Osuus äänistä (%) |
| --- | --- | --- | --- | --- |
| Pavel Fischer | 376 705 | 6,75 | - | - |
| Jaroslav Bašta | 248 375 | 4,45 | - | - |
| Petr Pavel | 1 975 056 | 35,40 | 3 359 151 | 58,32 |
| Tomáš Zima | 30 769 | 0,55 | - | - |
| Danuše Nerudová | 777 080 | 13,92 | - | - |
| Andrej Babiš | 1 952 213 | 34,99 | 2 400 046 | 41,67 |
| Karel Diviš | 75 475 | 1,35 | - | - |
| Marek Hilšer | 142 912 | 2,56 | - | - |
| Äänioikeutettuja | 8 245 962 | 8 245 962 | 8 242 566 | 8 242 566 |
| Annettuja ääniä | 5 622 812 | 5 622 812 | 5 787 540 | 5 787 540 |
| Äänestysprosentti | 68,24 % | 68,24 % | 70,25 % | 70,25 % |
Lähde:
Babiš myönsi tappionsa vaalivalvojaisissaan ja onnitteli Pavelia toivoen samalla, että tästä tulisi koko kansan presidentti. Pavel vannoi virkavalansa 9. maaliskuuta 2023.
Galleria

Äänestäjä Olomoucissa
Äänestyslipukkeita
Vaalimainoksia tien varressa
Ulvilan uusi hautausmaa

| Ulvilan uusi hautausmaa |
| --- | --- |

Sijainti:  Hautausmaantie 22, Vanha-Ulvila
Koordinaatit:  61.425619°N, 21.899309°E
Seurakunta:  Ulvilan seurakunta
Avattu:  1890
Pinta-ala:  3,75 ha
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ulvilan uusi hautausmaa on Ulvilan Vanhakylässä sijaitseva hautausmaa, joka on otettu käyttöön vuonna 1890. Hautausmaata on laajennettu vuonna 2001, jolloin laajennusosaan avattiin myös muistolehto. Hautausmaalla on muun muassa vuonna 1945 paljastettu sisällissodan punaisten muistomerkki.. Ulvilassa on hautoja myös Ulvilan kirkon ympäristössä.
Kappeli

Hautausmaan vuonna 1989 valmistuneen kappelin on suunnitellut Porin kaupunginarkkitehti Matti Salmivalli. Kappelissa on Pekka Jauhiaisen suunnittelemia lasimaalauksia, joiden aiheet viittaavat keskiaikaiseen Ulvilan kirkkoon. Lisäksi kappelissa on Kaarina Heikinheimon ja Aila Hossin tekstiilitöitä. Kappelin 11-äänikertaiset urut on rakentanut Veikko Virtanen. Hautausmaalla on myös erillinen kellotapuli, jossa on Jussi Sompin vuonna 1988 valama kello.
Aiheesta muualla

Kuvia tai muita tiedostoja aiheesta Ulvilan uusi hautausmaa Wikimedia Commonsissa
Uskossa, Jeesus, katson

Nyt uskossa mä katson on tuntemattoman runoilijan tekemä pääsiäisajan lauluteksti 1700-luvulta, jota on uudistanut ja säkeistöt 4–6 lisännyt Juho Ranginen vuonna 1884.
Laulun sävelmän on tehnyt Frans Petter Krank. Laulu löytyy myös ruotsiksi sanoilla 'I tron jag ser din pina'.
Amerikan vanhoillislestadiolaiset laulavat laulua sanoilla 'In faith I now behold Thee'.
Julkaistu

Siionin laulut nro 28
Virsikirja ja Hengellisiä lauluja nro 646
Sions Sånger nro 40
Sions Sånger och Psalmer nro 6
Songs and Hymns of Zion
Töpöliputtaja

| Töpöliputtaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Liputtajat Parotia
Laji::  lawesii
Kaksiosainen nimi
 Parotia lawesii  E. P. Ramsay, 1885  
Katso myös
   Töpöliputtaja Wikispeciesissä   Töpöliputtaja Commonsissa 
Infobox OKNimi-testi OKIUCN-testi OK: 
Töpöliputtaja (Parotia lawesii) on Papua-Uudessa-Guineassa tavattava paratiisilintuihin kuuluva varpuslintu. Lajin kuvasi tieteelle Edward Pierson Ramsay ja se on saanut tieteellisen nimensä Papuassa toimineen lähetyssaarnaajan William George Lawesin mukaan.
Universal Studios Florida

The Wizarding World of Harry Potter - Diagon Alley
Universal Studio Florida on yhdysvaltalainen Floridan Orlandossa sijaitseva teemapuisto, jonka teemana on viihdeteollisuus, erityisesti elokuvat ja televisio. Puisto avattiin 7. kesäkuuta 1990. Sen omistaa NBC Universal-viestintäyhtiö.
Islands of Adventure (punaisella) ja Universal Studios Florida (vihreällä) Universal Orlando Resortin sisällä.
Käännös suomeksi
Bielsko-Białan voivodikunta

Bielsko-Białan voivodikunnan sijainti Puolan kartalla.
Bielsko-Białan voivodikunta (puol. województwo bielskie) oli 1975–1998 yksi Puolan 49 voivodikunnasta. Sen hallintokeskus oli Bielsko-Biała. Bielsko-Białan voivodikunnan alue jaettiin vuoden 1999 hallintouudistuksessa nykyisille Sleesian ja Vähä-Puolan voivodikunnille.
Barney Danson

Barnett Jerome "Barney" Danson PC, CC, (s. 8. helmikuuta 1921 Toronto, Kanada – 17. lokakuuta 2011) oli kanadalainen poliitikko. Hänet valittiin liberaalipuolueesta eduskuntaan vuoden 1968 vaaleissa.
Toisessa maailmansodassa toisen silmänsä menettänyt Danson toimi vuosina 1976–1979 liittovaltion puolustusministerinä.
Danson nimitettiin Order of Canadan upseeriksi vuonna 1996 ja sitten vuonna 2007 companioniksi. Vuonna 2007 hänestä tehtiin lisäksi Ranskan Kunnialegioonan ritari. Hän on Ordre National du Mériten upseeri.
Azov-pataljoona

Pataljoonan hihamerkki vuosilta 2015–2022
Azov-pataljoona on Itä-Ukrainan kriisin aikana 2014 muodostettu noin 1 400 hengen vahvuiseksi arvioitu vapaaehtoisjoukko, joka toimii Ukrainan sisäministeriön alaisuudessa viranomaisten apuna 14:stä tukikohdasta käsin Itä-Ukrainan separatisteja vastaan käydyssä ATO-operaatiossa.
Azov on kerännyt laajaa kansainvälistä mainetta.
Azov on nykyisin eräänlainen sateenvarjojärjestö, jonka sotilaalliset osat tunnetaan Azov-nimellä, siviilijärjestö nimellä Centuria ja liikkeeseen liittyvä puolue on Kansallinen korpus.
Azovin poliittisella puolella on vahvempi äärisuuntautuneisuus. Liikkeen puolue on menestynyt vaaleissa kehnosti ja saanut vain pari prosenttia äänistä.
Pataljoonan sotilaita
Pataljoonaa on väitetty etenkin Venäjän tiedotusvälineissä äärioikeistolaiseksi tai fasistiseksi. Venäjän korkein oikeus on nimennyt Azov-pataljoonan terroristijärjestöksi elokuussa 2022.
Facebook kielsi Azovin alustoiltaan "vaarallisena järjestönä", mutta peruutti myöhemmin päätöksen ja salli sen ylistämisen Ukrainan puolustautumisen yhteydessä.
Vuoden 2022 lopussa Yhdysvalloissa hyväksyttiin laki, joka kieltää aseiden, koulutuksen tai muun avun antamisen Azov-pataljoonalle. Lailla ei kuitenkaan ollut juuri mitään vaikutusta, koska laissa mainittua alkuperäistä "ei-valtiolliseksi aseelliseksi ryhmäksi" kuvattua Azov-pataljoonaa ei ollut tuolloin ollut enää viiteen vuoteen.
Historiaa > Perustaminen ja taustaa

Azovin perustivat keväällä Ukrainan Patriootti ja Sosiaalinationalistinen kokous. Molemmat ryhmät olivat osallistuneet hyökkäyksiin maahanmuuttajia, romaneita ja muita vähemmistöjä vastaan. Molempien järjestöjen johdossa oli Andri Biletskyi.
Biletskyia kutsuttiin nimellä Valkoinen johtaja (Bely Vozd). Biletskyin sanotaan lausuneen vuonna 2010, että Ukrainan tarkoitus oli johtaa valkoiset rodut viimeiselle ristiretkelle seemiläisten johtamia ali-ihmisiä vastaan. Biletskyi on kieltänyt muukalaisvihan ja sanonut että Azoviin on liittynyt juutalaisia Israelin puolustusvoimista ja tšetšeeni-muslimeja.
Biletskyi komensi pataljoonaa vuonna 2014.
Pataljoonan tunnus muistuttaa sudenkoukkukuviota, joka usein yhdistetään natseihin.
Vuonna 2015 arvioitiin, että 10–20 prosenttia sotilaista olisi uusnatseja, mutta vuodesta 2018 alkaen Azovista on siivottu ääriajattelua.
Biletskyi valittiin Ukrainan Radaan vuonna 2014. Vuonna 2016 hän perusti Kansallinen korpus -puolueen, joka koostui lähinnä Azovin veteraaneista.
Azovilla on ollut yhteyksiä myös äärioikeistojärjestöihin muissa maissa. Kansallinen korpus koulutti yhdysvaltalaista Rise Above Movementia Odessassa ja kutsui 2019 saksalaisen uusnatsipuoluen Dritte Weg marssilleen Kiovassa. Myös Pohjoismaisen vastarintaliikkeen kansainvälisten asioiden sihteeri on lupaillut mahdollisuuksia ampuma- ja taistelukoulutukseen Ukrainassa.
Historiaa > Ulkomaalaiset

Pataljoonaan on liittynyt myös joitain ulkomaalaisia vapaaehtoisia. Vuonna 2014 italialainen Il Giornale -sanomalehti väitti pataljoonaan liittyneissä olleen myös suomalaispalkkasotilaita. Suomen viranomaiset eivät kuitenkaan pystyneet vahvistamaan tietoa.
Ukrainan sisäministeriö kiisti tiedot ulkomaisista taistelijoista.
Pataljoonan tiedotussihteerin Anna Senikin mukaan pataljoonassa on ulkomaalaisia, mutta he eivät kuulu taistelujoukkoihin, vaan auttavat muissa tehtävissä. Hänen mukaansa pataljoonassa ei ollut suomalaisia.
Kuitenkin Dagens Nyheter nimesi alkuvuonna 2015 pataljoonassa elokuusta 2014 lähtien taistelleen miehen, joka on Suomen ja Ruotsin kansalainen ja suorittanut Suomessa vuoden mittaisen varusmiespalveluksen.
Yksi kuuluisimpia Azovin ulkomaalaisia jäseniä on ruotsalainen uusnatsi
Mikael Skillt, joka on taistellut helmikuusta 2014 saakka tiedusteluryhmän johtajana ja tarkka-ampujana ja omien sanojansa mukaan tappanut marraskuun 2014 alkuun mennessä 150 separatistia. BBC on kertonut että separatistit ovat luvanneet Skilltin tappajalle 7 000 dollarin palkkion. Skilltin oman haastattelun mukaan hän on miljoonan dollarin arvoinen.
Biletskyin mukaan Azovin joukoista kuitenkin 95–98 prosenttia on ukrainalaisia ja suurin osa ulkomaalaisista Georgiasta ja Valko-Venäjältä ja muutamat amerikkalaisia, eurooppalaisia ja kanadalaisia seikkailijoita, omistautuneita antikommunisteja tai ukrainalaistaustaisia "puolustamassa esi-isiensä isänmaata."
Aiempaan konfliktiin nähden vuoden 2022 jälkeiset vapaaehtoiset ovat joutuneet käymään läpi Ukrainan kansainvälisen legioonan hakuprosessin johon kuuluu kuulustelu ideologiasta ja poliittisesta suuntautumisesta.
Nykyisin Azoviin kuuluu Biletskyin mukaan liberaaleja, kirjailijoita jopa äärivasemmistolaisia ja antifasisteja.